*Projekts*

LATVIJAS REPUBLIKAS MINISTRU KABINETS

2021. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2004. gada 24. augusta noteikumos**

**Nr. 740 „Noteikumi par stipendijām”**

Izdoti saskaņā ar Augstskolu likuma 52. panta trešo daļu un

Izglītības likuma 14. panta 23. punktu

1. Izdarīt Ministru kabineta 2004. gada 24. augusta noteikumos Nr. 740 „Noteikumi par stipendijām” (Latvijas Vēstnesis, 2004, 138. nr.; 2005, 23. nr.; 2006, 58., 208. nr.; 2007, 161. nr.; 2009, 107., 205. nr.; 2011, 71., 128. nr.; 2012, 197. nr.; 2013, 228. nr.; 2016, 19. nr., 2017, 243. nr., 2020, 41., 163A., 200. nr.; 2021, 13. nr.) šādus grozījumus:

1.1.  papildināt norādi, uz kāda likuma pamata noteikumi izdoti, aiz vārda „trešo” ar vārdu un skaitli „un 3.1”;

1.2. izteikt noteikumu 1. punkta ievaddaļu šādā redakcijā:

„1. Noteikumi nosaka sociālās stipendijas piešķiršanas nosacījumus, studējošo kategorijas, kurām piešķir sociālo stipendiju, sociālās stipendijas apmēru un kārtību, kādā sociālo stipendiju piešķir un stipendiju minimālo apmēru un kārtību, kādā stipendijas saņem:”;

1.3. papildināt noteikumus ar 1.4. apakšpunktu šādā redakcijā:

“1.4. augstākās izglītības programmās studējošie pēc sociāliem kritērijiem.”

1.4. papildināt 2. punktu ar trešo teikumu šādā redakcijā:

„Šo noteikumu 1.4. apakšpunktā minētie studējošie saņem sociālo stipendiju no izglītības iestādes sociālo stipendiju fonda, kuru izveido no valsts budžeta līdzekļiem – no dotācijas no vispārējiem ieņēmumiem un augstākās izglītības iestāde izstrādā sociālās stipendijas nolikumu.”;

1.5. papildināt noteikumus ar III1 nodaļu šādā redakcijā:

„**III1 Studējošo kategorijas, kurām piešķir sociālo stipendiju, sociālās stipendijas piešķiršanas nosacījumi, tās apmērs un piešķiršanas kārtība**

30.1 Sociālo stipendiju var saņemt studējošais no ģimenes ar trīs vai vairāk tiešajiem pēcnācējiem (bērniem) vai  adoptētām un audžuģimenē ievietotām personām (turpmāk visi kopā – bērni), kurš studē valsts budžeta finansētajā studiju vietā vai par maksu un:

30.11. ir Latvijas pilsonis vai Latvijas nepilsonis;

30.12. ir līdz 25 gadus vecs (ieskaitot);

30.13. viņa ģimene atbilst daudzbērnu ģimenes statusam vai ģimenē vai vismaz vienam no studējošā vecākiem ir trīs vai vairāk bērni (ar statusu visām personām Fizisko personu reģistrā „aktīvs”) un tam nav pārtrauktas vai atņemtas bērnu aizgādības tiesības;

30.14. studējošajam un vecākam, kuram ir trīs vai vairāk bērni, nav uzturlīdzekļu parādu;

30.15. ir imatrikulēts pirmā līmeņa profesionālā augstākās izglītības programmā, otrā līmeņa profesionālā studiju programmā ar piektā līmeņa profesionālo kvalifikāciju vai profesionālo bakalaura grādu un piektā līmeņa profesionālo kvalifikāciju vai akadēmiskā bakalaura studiju programmā;

30.16. studē pilna laika klātienē;

30.17. neatrodas studiju pārtraukumā;

30.18. studē Latvijā valsts vai citu juridisko un fizisko personu dibinātajā augstskolā vai koledžā;

30.19. iepriekš nav ieguvis augstāko izglītību saskaņā ar Valsts izglītības informācijas sistēmā pieejamo informāciju, izņemot, ja studējošais iepriekš ieguva pirmā līmeņa profesionālo augstāko izglītību ārvalstīs vai ieguva to Latvijā un turpina studijas otrā līmeņa profesionālā studiju programmā ar piektā līmeņa profesionālo kvalifikāciju vai profesionālo bakalaura grādu un piektā līmeņa profesionālo kvalifikāciju vai akadēmiskā bakalaura studiju programmā;

30.110. iestājoties augstskolā – centralizēto eksāmenu rezultāti matemātikā un latviešu valodā nav zemāki par valstī vidējo atzīmi eksāmena kārtošanas gadā, bet, ja centralizētie eksāmeni nav kārtoti – mācību priekšmetu vidējā atzīme no vidējās izglītības dokumenta nav zemāka par 6,70 ballēm;

30.111. iestājoties koledžā – mācību priekšmetu vidējā atzīme no vidējās izglītības dokumenta nav zemāka par 6,00 ballēm;

30.112. studiju laikā augstskolā un koledžā ir sekmīgs, bez akadēmiskajiem parādiem un vidējā svērtā atzīme iepriekšējā semestrī vai iepriekšējā studiju gada (kursa) posmā no visiem semestrī vai studiju gadā (kursā) paredzētajiem studiju kursiem nav zemāka par 6,00 ballēm;

30.113. studiju laikā nav konstatēti akadēmiskie pārkāpumi, atbilstoši augstskolas un koledžas iekšējos normatīvajos aktos noteiktajam;

30.114. kopējie studējošā ieņēmumi iepriekšējā taksācijas gadā nepārsniedz 12 000 *euro* *bruto*, kā arī ienākumi no algotā darba iepriekšējos 6 mēnešos kopā nepārsniedz 6 000 *euro* bruto saskaņā ar Valsts ieņēmumu dienesta rīcībā esošo informāciju.

30.2 Šo noteikumu 30.110. un 30.111. apakšpunktā minētos kritērijus nepiemēro studējošajiem, kuri iepriekšējo izglītību ieguva ārvalstīs. Studējošajiem, kuri imatrikulēti šo noteikumu 30.1 5. apakšpunktā minētajās programmās vēlākos studiju posmos vai atjaunojoties studijām pēc studiju pārtraukuma vai pēc apmaiņas programmas vai programmas maiņas, kā arī piesakoties sociālai stipendijai studiju laikā vai pēc sociālās stipendijas izmaksas pārtraukuma, piemēro šo noteikumu 30.112. apakšpunktā minēto kritēriju par pēdējo iepriekšējo studiju posmu (semestri vai studiju gadu (kursu)) Latvijas augstskolā vai koledžā, izņemot studējošos, kuri iepriekšējo izglītību ieguvuši vai studiju programmas daļu apguvuši ārvalstīs.

30.3 Šo noteikumu [1.1punktā](https://likumi.lv/ta/id/93004#p19.1) minēto sociālo stipendiju piešķir šo noteikumu [5.](https://likumi.lv/ta/id/93004#p5) punktā minētā stipendiju piešķiršanas komisija, pamatojoties uz studējošā pieteikumu valsts pārvaldes pakalpojumu portālā latvija.lv un ievērojot šo noteikumu [30.1punktāminētos kritērijus un šo noteikumu 30.2 punktā](https://likumi.lv/ta/id/93004#p19.1) noteikto.

30.4  Sociālās stipendijas apmērs ir 160 *euro* mēnesī. Augstskola vai koledža sociālo stipendiju izmaksā studējošajam uz viņa pieteikumā norādīto norēķinu kontu Latvijā reģistrētā kredītiestādē vienu reizi mēnesī līdz katra mēneša pēdējai dienai, izņemot septembra un februāra mēnesim piešķirto sociālo stipendiju, kuru var izmaksāt nākamajā mēnesī. Sociālo stipendiju maksā mācību (studiju) gada ietvaros, bet ne vairāk kā 10 mēnešus mācību (studiju) gada laikā. Sociālo stipendiju neizmaksā studiju pārtraukuma laikā, bet izmaksā studiju mobilitātes laikā. Sociālo stipendiju piešķir studijām vienā augstskolā vai koledžā un vienā studiju programmā.

30.5 Studējošais, kas pretendē uz šo noteikumu [1.1 punktā](https://likumi.lv/ta/id/93004#p4) minēto sociālo stipendiju, līdz katra mācību (studiju) gada 20. septembrim un 20. februārim elektroniski iesniedz pieteikumu sociālās stipendijas saņemšanai, izmantojot valsts pārvaldes pakalpojumu portāla www.latvija.lv e-pakalpojumu „Studētgods”, kurā norāda:

30.51. vārdu, uzvārdu, personas kodu;

30.52. Latvijas Goda ģimenes apliecības (turpmāk – apliecība) numuru, ja studējošajam tāda ir izsniegta;

30.53. viena vai abu vecāku personas kodu;

30.54. Latvijas augstskolu vai koledžu, kurā studējošais ir imatrikulēts;

30.55. informāciju, ja vidējā vai iepriekšējā izglītība ir iegūta ārpus Latvijas, norādot izglītības iegūšanas valsti un izglītības iestādi, kurā iegūta iepriekšējā izglītība;

30.56. sava norēķinu konta numuru Latvijā reģistrētā kredītiestādē;

30.57. elektroniskā pasta adresi, uz kuru saņemt paziņojumus par pieteikuma sociālās stipendijas saņemšanai izskatīšanas rezultātiem (gadījumā, ja personai nav aktivizēta oficiālā elektroniskā adrese).

30.6 Šo noteikumu 30.5 punktā noteiktajā kārtībā iesniegto pieteikumu un visu tajā iekļauto un pieteikuma izvērtēšanai nepieciešamo informāciju saglabā Valsts izglītības informācijas sistēmā un izmantojot Valsts izglītības informācijas sistēmu:

30.61. Valsts izglītības informācijas sistēma automātiski pārbauda šo noteikumu 30.12., 30.15., 30.16., 30.17., 30.18., 30.19., 30.110., 30.111., 30.112. un 30.113. apakšpunktā minēto informāciju. Par pārbaudes rezultātiem Valsts izglītības informācijas sistēma automātiski sagatavo paziņojumu, ko saglabā Valsts izglītības informācijas sistēmā un par kuru Valsts izglītības informācijas sistēma automātiski informē iesniedzēju;

30.62. šo noteikumu 30.11. un 30.13. apakšpunktā minēto informāciju Valsts izglītības informācijas sistēma saņem no Fizisko personu reģistra;

30.63. šo noteikumu 30.14. apakšpunktā minēto informāciju Valsts izglītības informācijas sistēma tiešsaistes režīmā saņem no Uzturlīdzekļu garantiju fonda administrācijas;

30.64. šo noteikumu 30.114. apakšpunktā minēto informāciju Valsts izglītības informācijas sistēma tiešsaistes režīmā saņem no Valsts ieņēmumu dienesta.

30.7 Ja studējošais, uzsākot studijas, pirmo reizi piesakās uz šo noteikumu 1.4. apakšpunktā minēto sociālo stipendiju šo noteikumu 30.5 punktā noteiktajā kārtībā, taču neatbilst šo noteikumu 30.110. un 30.111. apakšpunktā minētajiem kritērijiem vai studiju laikā Latvijas augstskolā un koledžā studējošajam ir mainījušies šo noteikumu 30.11., 30.13., 30.14., 30.66. un 30.114. apakšpunktā minētie kritēriji uz atbilstošiem, tad studējošajam ir tiesības pieteikties uz šo noteikumu 1.4. apakšpunktā minēto sociālo stipendiju šo noteikumu 3.5 punktā noteiktajā kārtībā un termiņos. Šādā gadījumā nevērtē studējošā atbilstību šo noteikumu 30.110. un 30.111. apakšpunktā minētajiem kritērijiem, bet vērtē studējošā atbilstību šo noteikumu 30.112. apakšpunktā minētajam kritērijam par pēdējo iepriekšējo studiju posmu (semestri vai studiju gadu (kursu)).

30.8 Augstskolas vai koledžas stipendiju piešķiršanas komisija Valsts izglītības informācijas sistēmā saņem sarakstu ar tiem augstskolas vai koledžas studējošajiem, kuri ir pieteikušies sociālās stipendijas saņemšanai, un pieņem lēmumu par sociālās stipendijas piešķiršanu vai par atteikumu to piešķirt, par ko informē studējošo. Studējošais var apstrīdēt stipendiju piešķiršanas komisijas lēmumu augstskolas vai koledžas nolikumā par sociālās stipendijas piešķiršanu noteiktajā kārtībā. Informāciju par studējošajiem, kuriem ir apstiprināta sociālās stipendijas piešķiršana, augstskola vai koledža ievada Valsts izglītības informācijas sistēmā.

30.9 Augstskolas vai koledžas stipendiju piešķiršanas komisija sākot ar nākamo mēnesi pēc lēmuma par sociālās stipendijas piešķiršanu turpmāk katru mēnesi Valsts izglītības informācijas sistēmā saņem sarakstu ar augstskolas vai koledžas studējošajiem, kuriem ir apstiprināta sociālas stipendijas piešķiršana, kas satur informāciju par studējošā atbilstību vai neatbilstību šo noteikumu 30.12., 30.15., 30.16., 30.17. un 30.18. apakšpunktā minētajiem kritērijiem. Augstskolas vai koledžas stipendiju piešķiršanas komisija, pamatojoties uz šajā punktā minēto informāciju un vienu reizi semestrī vai divas reizes studiju gadā (kursā) pārbaudot studējošā atbilstību šo noteikumu 30.11., 30.13., 30.14., 30.112., 30.113. un 30.114. apakšpunktam, pieņem lēmumu par sociālās stipendijas izmaksas turpināšanu, par sociālās stipendijas izmaksas apturēšanu vai pārtraukšanu vai par sociālās stipendijas izmaksas izbeigšanu, ja ir konstatēta neatbilstība kaut vienam no šajā punktā minētajiem kritērijiem, par ko informē studējošo un ievada Valsts izglītības informācijas sistēmā informāciju par studējošajiem, kuriem ir apstiprināta sociālās stipendijas turpmākā izmaksa.

30.10 Sociālās stipendijas izmaksu aptur, ja studējošais atrodas studiju pārtraukumā. Sociālās stipendijas izmaksu atjauno ar to mēnesi, kurā studējošais ir atjaunots studijās, pēc studējošā atbilstības šo noteikumu 30.1punktā minētajiem kritērijiem atkārtotas pārbaudes, kuru veic augstskola vai koledža Valsts izglītības informācijas sistēmā pēc studējošā iesnieguma saņemšanas. Sociālās stipendijas izmaksu pārtrauc, ja studējošais neatbilst šo noteikumu 30.112. un 30.113. apakšpunktā minētajiem kritērijiem un atjauno ar to mēnesi, kad, veicot šo noteikumu 30.9 punktā minēto pārbaudi, augstskolas vai koledžas stipendiju piešķiršanas komisija konstatē studējošā atbilstība šo noteikumu 30.1 punktā minētajiem kritērijiem.

30.11 Pēc šo noteikumu 30.7, 30.8 un 30.9punktā minētās informācijas ievades vai aktualizēšanas Valsts izglītības informācijas sistēmā, Izglītības un zinātnes ministrija veic aprēķinu un, pamatojoties uz starp Izglītības un zinātnes ministriju un augstskolu vai koledžu noslēgto vienošanos par finansējuma piešķiršanu sociālo stipendiju izmaksai, tai skaitā par savstarpējiem norēķiniem un atskaitīšanās kārtību, pārskaita augstskolai vai koledžai finansējumu sociālo stipendiju izmaksai uz augstskolas vai koledžas atsevišķo norēķinu kontu.”;

1.5. papildināt noteikumus ar 37., 38., 39. un 40. punktu šādā redakcijā:

„37. Sociālo stipendiju sāk piešķirt 2021. gada rudens pirmajā semestrī vai pirmajā studiju gadā (kursā) imatrikulētiem studējošiem pirmā līmeņa profesionālā studiju programmā, otrā līmeņa profesionālā studiju programmā ar piektā līmeņa profesionālo kvalifikāciju vai profesionālo bakalaura grādu un piektā līmeņa profesionālo kvalifikāciju vai akadēmiskā bakalaura studiju programmā pēc vidējās izglītības vai pēc pirmā līmeņa profesionālās izglītības iegūšanas turpmākā līmeņa studijām. Turpmākajos gados sociālo stipendiju sāk piešķirt attiecīgā gada rudens pirmajā semestrī vai pirmajā studiju gadā (kursā) imatrikulētiem studējošiem.

38. Šo noteikumu 30.112. un 30.113. apakšpunktā minētos kritērijus piemēro no 2022. gada 1. janvāra un tie tiek attiecināti uz sociālās stipendijas piešķiršanu nākamajiem studiju semestriem vai studiju gadiem (kursiem).

39. Šo noteikumu 30.114. un 30.64. apakšpunkts stājas spēkā 2022. gada 1. janvārī.

40. Šo noteikumu 30.11. un 30.13. apakšpunktā minēto informāciju līdz 2021. gada 31. decembrim pārbauda un aktualizē Valsts pārbaudījumu informācijas sistēmā Sabiedrības integrācijas fonds. Sākot ar 2022. gada 1. janvāri šo noteikumu 30.11. un 30.13. apakšpunktā minēto informāciju Valsts izglītības informācijas sistēma tiešsaistes režīmā saņem no Fizisko personu reģistra.”;

2. Noteikumi stājas spēkā 2021. gada 1. septembrī.

Ministru prezidents A. K. Kariņš

Izglītības un zinātnes ministre A. Muižniece

Iesniedzējs:

Izglītības un zinātnes ministre A. Muižniece

Vīza:

Valsts sekretāra vietnieks –

Sporta departamenta direktors

valsts sekretāra pienākumu izpildītājs                  E. Severs